PMIndiaData/PMIndiaSum huggingface dataset:
ইন্ডিয়ান গ্লোবাল উইক অধিবেশনের সূচনায় প্রধানমন্ত্রীর ভাষণ

প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে ইন্ডিয়ান গ্লোবাল উইক অধিবেশনের সূচনায় উদ্বোধনী ভাষণ দিয়েছেন। সংকটের বর্তমান সময়ের কথা উল্লেখ করে প্রধানমন্ত্রী বলেন, বিশ্ব পুনরুজ্জীবনে ভারত অগ্রণী ভূমিকা পালন করবে। তিনি বলেন, এটি দুটি কারণের সাথে ঘনিষ্ঠভাবে সম্পর্কযুক্ত। প্রথমটি হল, ভারতীয় প্রতিভা এবং দ্বিতীয়টি হল, সংস্কার ও পুনরুজ্জীবিত করার ক্ষেত্রে ভারতের ক্ষমতা। তিনি ব্যাখ্যা করে বলেন যে সমগ্র বিশ্বে ভারতের মেধা-বল, বিশেষত ভারতীয় প্রযুক্তি, শিল্প ও প্রযুক্তি পেশাদারদের অবদানকে স্বীকৃতি দেওয়া হয়েছে। তিনি ভারতকে এমন একটি প্রতিভাশালী শক্তিধর দেশ হিসেবে বর্ণনা করেছেন যা সবসময় বিশেষ ভূমিকা রাখতে আগ্রহী। তিনি আরও বলেছেন যে ভারতীয়রা সহজাত সংস্কারক এবং ইতিহাসই তা প্রমাণ করেছে ভারতে সামাজিক বা অর্থনৈতিক যে সমস্যাই আসুক না কেন ,প্রতিটিই কাটিয়ে উঠতে পারে। প্রধানমন্ত্রী বলেন, ভারত যে পুনরুজ্জীবনের কথা বলেছে তা হল- যত্ন সহকারে পুনরুজ্জীবন, সহানুভুতির সাথে পুনরুজ্জীবন এবং পরিবেশ ও অর্থনীতি উভয় ক্ষেত্রেই পুনরুজ্জীবন। প্রধানমন্ত্রী গত ৬ বছরে প্রাপ্ত সাফল্যের কথা তুলে ধরেন। যেমন- সার্বিক আর্থিক অন্তর্ভুক্তি, বহু সংখ্যক আবাসন ও পরিকাঠামো নির্মাণ, সহজে ব্যবসা এবং পণ্য পরিষেবা কর সহ কর ক্ষেত্রে সংস্কার ইত্যাদি। শ্রী মোদী বলেন, ভারতীয়দের অদম্য ইচ্ছাশক্তির কারণেই ইতিমধ্যেই অর্থনৈতিক পুনরুজ্জীবনের সবুজ রেখা দেখা দিতে শুরু করেছে। তিনি বলেন, প্রযুক্তির সাহায্যে প্রত্যেক উপভোক্তাদের কাছে সরকারের সহায়তা সরাসরি পৌঁছে দেওয়া যাচ্ছে। এরমধ্যে রয়েছে বিনামূল্যে রান্নার গ্যাস, ব্যাঙ্ক অ্যাকাউন্টে নগদ অর্থ প্রদান, লক্ষ লক্ষ মানুষকে বিনামূল্যে খাদ্যশস্য সরবরাহ এবং আরও অনেক কিছুই দেওয়া হচ্ছে । প্রধানমন্ত্রী বলেন, ভারত বিশ্বের অন্যতম উন্মুক্ত অর্থনীতির দেশ এবং সমস্ত বহুজাতিক সংস্থাকে ভারতে তাদের ব্যবসা প্রতিষ্ঠার জন্য আমন্ত্রণ জানানো হচ্ছে। প্রধানমন্ত্রী ভারতকে বহু সম্ভাবনাময় ও সুবিধাযোগ্য দেশ হিসেবে বর্ণনা করেছেন। তিনি কৃষি ক্ষেত্রে শুরু হওয়া বিভিন্ন সংস্কারের বর্ণনা দিয়েছেন এবং বলেছেন যে এটি বিশ্বব্যাপি শিল্প সংস্থার কাছে একটি আকর্ষণীয় বিনিয়োগের সুযোগ এনে দেবে। প্রধানমন্ত্রী বলেন, সর্বশেষ সংস্কারগুলি অতিক্ষুদ্র, ক্ষুদ্র ও মাঝারি শিল্পক্ষেত্রে উৎসাহ প্রদান করবে এবং বড় শিল্প ক্ষেত্রের পরিপূরক হয়ে উঠবে। তিনি বলেন, প্রতিরক্ষা এবং মহাকাশ ক্ষেত্রে বিনিয়োগের সুযোগ রয়েছে। প্রধানমন্ত্রী বলেন, এই মহামারী আবারও দেখিয়ে দিয়েছে যে ভারতে ওষুধ শিল্প কেবলমাত্র ভারতের জন্যই নয় সমগ্র বিশ্বের জন্য একটি সম্পদ। বিশেষত উন্নয়নশীল দেশগুলির ওষুধ ক্ষেত্রে ব্যয় হ্রাসে এটি অগ্রণী ভূমিকা পালন করেছে। তিনি বলেন, ‘আত্মনির্ভর ভারত’ মানে শুধুমাত্র স্বয়ং সম্পূর্ণ অথবা বিশ্বের কাছাকাছি আসা নয়, বরং স্বনির্ভরশীল এবং স্ব-উৎপাদনকারী দেশ হিসেবে গড়ে ওঠা। এ এমন এক ভারত যেখানে সংস্কার, অংশগ্রহণ এবং রূপান্তর এসেছে। এ এমন একটি ভারত যা নতুন অর্থনীতির সুযোগ এনে দিয়েছে। এ এমন এক ভারত যা উন্নয়নের ক্ষেত্রে মানব কেন্দ্রিক এবং অন্তর্ভুক্তিমূলক পদ্ধতি অবলম্বন করেছে। তিনি বলেন, ভারত আপনাদের সকলের জন্য অপেক্ষা করছে। তিনি সন্তোষ ব্যক্ত করেন যে, ভারতীয় শাস্ত্রীয় সঙ্গীতের সৌন্দর্যকে বিশ্বের কাছে যিনি পৌঁছে দিয়েছিলেন সেই পন্ডিত রবিশঙ্করের ১০০-তম জন্মবার্ষিকীও পালন করেছে এই সংস্থাটি। ‘নমস্তে’ শুভেচ্ছার এক রূপ হিসেবে বিশ্বব্যাপি কিভাবে চলছে, তা তিনি তুলে ধরেন। প্রধানমন্ত্রী বলেন, বিশ্বব্যাপি মঙ্গল ও সমৃদ্ধির জন্য ভারত যা কিছু করতে পারে, তা করতে প্রস্তুত রয়েছে ।
উত্তরকাশীরবাস দুর্ঘটনায় প্রাণহানির সংবাদে বিচলিত প্রধানমন্ত্রী  : ক্ষতিগ্রস্তদের এককালীন অর্থসাহায্যের কথাও ঘোষণা করলেন তিনি

উত্তরাখণ্ডেরউত্তরকাশীতে বাস দুর্ঘটনায় প্রাণহানির সংবাদে শোক প্রকাশ করেছেন প্রধানমন্ত্রীশ্রী নরেন্দ্র মোদী। প্রধানমন্ত্রীর জাতীয় ত্রাণ তহবিল থেকে নিহতদের নিকটাত্মীয়কে২ লক্ষ টাকা করে এককালীন অর্থ সহায়তার কথাও ঘোষণা করেছেন তিনি। আশঙ্কাজনকভাবেযাঁরা আহত হয়েছেন, তাঁদের প্রত্যেককে দেওয়া হবে ৫০ হাজার টাকা করে। প্রধানমন্ত্রীতাঁর শোক বার্তায় বলেছেন – “উত্তরকাশীর দুর্ভাগ্যজনক বাসদুর্ঘটনায় যাঁরা তাঁদের প্রিয়জনকে হারিয়েছেন, তাঁদের সঙ্গে আমি আমার উদ্বেগ ওচিন্তাভাবনা ভাগ করে নিতে চাই। প্রার্থনা জানাই তাঁদের সঙ্গেই। আহতরা দ্রুত সুস্থহয়ে উঠুন এই কামনা করি।” /
মিলাদ-উন-নবি উপলক্ষে প্রধানমন্ত্রীর শুভেচ্ছা

নয়াদিল্লি, ৯ অক্টোবর, ২০২২ মিলাদ-উন-নবি উপলক্ষে প্রধানমন্ত্রী শ্রী নরেন্দ্র মোদী আন্তরিক শুভেচ্ছা জানিয়েছেন। এক ট্যুইটে প্রধানমন্ত্রী বলেছেন; “মিলাদ-উন-নবি’তে আন্তরিক শুভেচ্ছা। এই অনুষ্ঠান আমাদের সমাজে শান্তি, একাত্মতা এবং ভালোবাসার মনোভাবকে আরও প্রসারিত করুক। ঈদ মুবারক।”
সৌদি আরবে পদপিষ্ট হয়ে প্রাণহানির ঘটনায় প্রধানমন্ত্রীর শোক

সৌদি আরবে পদপিষ্ট হয়ে প্রাণহানির ঘটনায় গভীর শোক প্রকাশ করেছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন, “মক্কা থেকে এটি একটি দুঃসংবাদ। পদপিষ্ট হয়ে প্রাণহানির ঘটনায় আমি ব্যথিত। নিহতদের পরিবারবর্গকে জানাই আমার সমবেদনা এবং আহতদের সুস্থ হয়ে ওঠার জন্য রইল আমার প্রার্থনা”।
মহাত্মা গান্ধীর আন্তর্জাতিক পরিচ্ছন্নতা সম্মেলনের সমাপ্তি অনুষ্ঠানে প্রধানমন্ত্রীর ভাষন

প্রধানমন্ত্রী শ্রী নরেন্দ্র মোদী মঙ্গলবার (২রা অক্টোবর) নতুন দিল্লীতে মহাত্মা গান্ধী আন্তর্জাতিক পরিচ্ছন্নতা সম্মেলনে ভাষন দেন। চারদিনের এই আন্তর্জাতিক সম্মেলনে বিশ্বের বিভিন্ন দেশের পরিচ্ছন্নতা বিষয়ক মন্ত্রীদের পাশাপাশি অন্যান্য বিশ্ব নেতৃবৃন্দও যোগ দিয়েছেন। সম্মেলন উপলক্ষ্যে আয়োজিত একটি ডিজিটাল প্রদর্শনী প্রধানমন্ত্রী ঘুরে দেখেন। তাঁর সঙ্গে ছিলেন রাষ্ট্রসঙ্ঘের মহাসচিব শ্রী অ্যান্টোনিও গুটারেস। সম্মেলন মঞ্চ থেকে বিশিষ্ট ব্যক্তিরা মহাত্মা গান্ধীকে নিয়ে একটি স্মারক ডাক টিকিট এবং গান্ধীর সবচেয়ে প্রিয় ভজন সংকীর্তন- ‘বৈষ্ণব জন তো’ ভিত্তিক একটি সিডির আনুষ্ঠানিক প্রকাশ করেন। এই উপলক্ষে স্বচ্ছ ভারত পুরস্কারও প্রদান করা হয়। প্রধানমন্ত্রী তাঁর ভাষনে মহাত্মা গান্ধী পরিষ্কার-পরিচ্ছন্নতা বজায় রাখার ওপর যে গুরুত্ব দিয়েছিলেন, তার উল্লেখ করেন। ১৯৪৫-এ প্রকাশিত মহাত্মা গান্ধীর ‘গঠনমূলক কর্মসূচি’র কথা উল্লেখ করে শ্রী মোদী বলেন, এই কর্মসূচিতে গ্রামীণ স্বচ্ছতার বিষয়টি সর্বাধিক গুরুত্ব পেয়েছিল। তিনি আরও বলেন, যদি নোংরা পরিবেশকে পরিস্কার-পরিচ্ছন্ন করা না হয়, তাহলে এমন পরিস্হিতির সৃষ্টি হয় যখন সকলেই ঐ পরিস্হিতির বাস্তবতাকেই মেনে নিতে বাধ্য হয়। কিন্তু, এর পরিবর্তে যখন একজন ব্যক্তি তার আশপাশের এলাকার নোংরা পরিস্কারের কাজ শুরু করেন, তখন অন্যরা এই ধরনের কাজে আরও উজ্জীবিত হন এবং যাবতীয় প্রতিকূল পরিস্হিতিকে জয় করে এ কাজে এগিয়ে যেতে থাকেন। প্রধানমন্ত্রী বলেন, মহাত্মা গান্ধীর অনুপ্রেরণাতেই স্বচ্ছ ভারত অভিযান এগিয়ে চলেছে। মহাত্মা গান্ধীর আদর্শে অনুপ্রানিত হয়েই ভারতীয়রা স্বচ্ছ ভারত অভিযানকে বিশ্বের বৃহত্তম জন আন্দোলনে পরিণত করেছেন। তিনি আরও জানান, গ্রামীণ পরিস্কার-পরিচ্ছন্নতার পরিধি ২০১৪-র ৩৮ শতাংশ থেকে বেড়ে এখন ৯৪ শতাংশে পৌঁছেছে। ৫ লক্ষের বেশি গ্রাম এখন উন্মুক্ত স্হানে শৌচকর্মমুক্ত হয়ে উঠেছে। স্বচ্ছ ভারত অভিযানের দরুন সাধারণ মানুষের জীবনযাত্রায় পরিবর্তনে তিনি সন্তোষ প্রকাশ করেন। সুস্হায়ী উন্নয়নের উদ্দেশ্যগুলি পূরণের লক্ষে ভারত সঠিক দিশায় এগিয়ে চলেছে বলেও তিনি অভিমত প্রকাশ করেন। সমগ্র বিশ্বকে পরিস্কার-পরিচ্ছন্ন করে তুলতে প্রধানমন্ত্রী চারিটি ‘পি’এর কথা উল্লেখ করেন। এগুলি হল- পলিটিক্যাল লিডারশিপ বা রাজনৈতিক নেতৃত্বদান, পাবলিক ফান্ডিং বা সার্বজনীন তহবিল, পার্টনারশিপ বা অংশীদারিত্ব এবং পিপলস্ পার্টিসিপেশন বা জনসাধারণের অংশগ্রহণ।
কমনওয়েলথ ক্রীড়া প্রতিযোগিতায় পুরুষদের ১০ হাজার মিটার হাঁটায় ব্রোঞ্জ পদক জয়ী সন্দীপ কুমার’কে প্রধানমন্ত্রীর অভিনন্দন

নয়াদিল্লি, ০৭ অগাস্ট, ২০২২ প্রধানমন্ত্রী শ্রী নরেন্দ্র মোদী বার্মিংহাম কমনওয়েলথ ক্রীড়া প্রতিযোগিতায় পুরুষদের ১০ হাজার মিটার হাঁটায় ব্রোঞ্জ পদক জয়ী সন্দীপ কুমার’কে অভিনন্দন জানিয়েছেন। এক ট্যুইট বার্তায় প্রধানমন্ত্রী বলেছেন, “বার্মিংহাম কমনওয়েলথ ক্রীড়া প্রতিযোগিতায় ওয়াকিং ইভেন্টে খেলোয়াড়রা ভালো ফল করছেন, দেখে ভালো লাগছে। ১০ হাজার মিটার ইভেন্টে ব্রোঞ্জ পদক জেতায় সন্দীপ কুমারকে অভিনন্দন। ভবিষ্যতে তাঁর আরও সাফল্য কামনা করি। #Cheer4India"।
প্রধানমন্ত্রী তাঁর ১৫ আগস্টের ভাষণ সম্পর্কে দেশবাসীর কাছ থেকে আগাম মতামত ও পরামর্শ আহ্বান করলেন

আগামী ১৫ আগস্ট জাতির উদ্দেশে ভাষণ দেবেন প্রধানমন্ত্রী শ্রী নরেন্দ্র মোদী। তাঁর এবছরের ভাষণের জন্য দেশবাসীর কাছে পরামর্শ ও মতামত আহ্বান করেছেন তিনি। ‘নরেন্দ্র মোদীঅ্যাপ’-এর খোলা মঞ্চটিতে তাঁর বক্তব্যের বিষয়বস্তুর ব্যাপারে দেশবাসীর কাছে এইমতামত ও পরামর্শ চেয়েছেন তিনি। এক বার্তায় তিনি বলেছেন : “১৫ আগস্টলালকেল্লার প্রাকার থেকে আমি যখন জাতির উদ্দেশে ভাষণ দিই, তখন আমি একটি মাধ্যম হিসেবেইকাজ করি মাত্র। কারণ, ১২৫ কোটি ভারতবাসীর কন্ঠস্বরই ধ্বনিত হয় আমার সেই ভাষণেরমধ্যে। এজন্য ‘নরেন্দ্রমোদী অ্যাপ’-এর জন্য বিশেষভাবে তৈরি http:// nm4.in/dn1dapp – এই খোলা মঞ্চটিতে গিয়ে আপনারা আমারভাষণের বক্তব্য সম্পর্কে আপনাদের মতামত ও পরামর্শ জানাতে পারেন।” /
নতুন দিল্লিতে মুখ্যসচিবদের সম্মেলনে অংশ নেন প্রধানমন্ত্রী

নয়াদিল্লি, ৬ জানুয়ারি, ২০২৩ প্রধানমন্ত্রী শ্রী নরেন্দ্র মোদী নতুন দিল্লিতে মুখ্যসচিবদের সম্মেলনে অংশগ্রহণ করেন। ভারতকে নতুন শিখরে পৌঁছে দেওয়ার লক্ষ্যে বিভিন্ন নীতি-ভিত্তিক গুরুত্বপূর্ণ বিষয়ে পারস্পরিক মতবিনিময় এবং ঐক্যবদ্ধ প্রয়াস গ্রহণের ক্ষেত্রে এটি একটি সুন্দর মঞ্চ বলে শ্রী মোদী জানান। এক ট্যুইটে প্রধানমন্ত্রী বলেছেন : “মুখ্য সচিবদের সম্মেলন অংশ নিলাম। ভারতকে নতুন শিখরে পৌঁছে দেওয়ার লক্ষ্যে বিভিন্ন নীতি-ভিত্তিক গুরুত্বপূর্ণ বিষয়ে পারস্পরিক মতবিনিময় এবং ঐক্যবদ্ধ প্রয়াস গ্রহণের ক্ষেত্রে এটি একটি সুন্দর মঞ্চ।”
গুজরাটবাসীর কাছে প্রধানমন্ত্রীর আবেদন

গুজরাটের প্রিয় ভাই-বোনেরা, গতকাল থেকে মহাত্মা গান্ধী ও সর্দার প্যাটেলের জন্মস্থানে যে পরিবেশ সৃষ্টি হয়েছে এবং যেভাবে হিংসাকে একটি হাতিয়ার হিসেবে ব্যবহার করা হচ্ছে তাতে আমি ব্যথিত। আমরা জানি যে, হিংসা দিয়ে কাজের কাজ কিছুই হয় না। আমরা সব সময়েই বিশ্বাস করি যে, ঐক্যবদ্ধ হয়ে একযোগে কাজ করে গেলেই রাজ্যের উন্নয়ন সম্ভব। আমি আমার ভাই ও বোনেদের কাছে আবেদন জানিয়ে বলি যে, এই মুহূর্তে একটি মাত্র মন্ত্রেই আমাদের বিশ্বাস রাখতে হবে আর তা হল, ‘শান্তি’। আলাপ-আলোচনার মাধ্যমেই প্রত্যেকেটি বিষয়ের সমাধান সম্ভব। গণতন্ত্রের শক্তিতে আমাদের বিশ্বাস রাখতে হবে। আলাপ-আলোচনার মাধ্যমেই যাবতীয় সমস্যা সমাধানের জন্য আমাদের একসঙ্গে কাজ করে যেতে হবে, যাতে গুজরাটকে এক নতুন উচ্চতায় উন্নীত করা সম্ভব হয়। এটাই হল গুজরাটের ভাই-বোনের কাছে আমার বিনীত আবেদন।
জাতীয় স্বাস্থ্য সুরক্ষা মিশনে আয়ুষ্মান ভারত প্রকল্পেকেন্দ্রীয় মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয়মন্ত্রিসভার বৈঠকে আজ আয়ুষ্মান ভারত – জাতীয় স্বাস্থ্য সুরক্ষা মিশন নামেকেন্দ্রের অর্থানুকূল্যে একটি নতুন প্রকল্প চালু করার বিষয়ে অনুমোদন দেওয়া হ’ল। এইপ্রকল্পে বছরে পরিবার পিছু ৫ লক্ষ টাকার সুবিধা পাওয়া যাবে। দেশের জনসংখ্যারদরিদ্র ও বিপন্ন অংশে ১০ কোটিরও বেশি পরিবারকে এই প্রস্তাবিত প্রকল্পের আওতায় আনাইএর লক্ষ্য। রাষ্ট্রীয় স্বাস্থ্য বিমা যোজনা এবং বর্ষীয়ান নাগরিক স্বাস্থ্য বিমাপ্রকল্প এই দুটি চালু কেন্দ্রীয় প্রকল্প ও এই আয়ুষ্মান ভারতের অন্তর্ভুক্ত হবে। বৈশিষ্ট্য আয়ুষ্মান ভারত – জাতীয় স্বাস্থ্য সুরক্ষা মিশন-এ পরিবারপিছু ৫ লক্ষ টাকার সুবিধা – এর আওতায় মধ্যবর্তী পর্যায়ের সব স্বাস্থ্য সুরক্ষা এবংতাঁর পরবর্তী পর্যায়ের অধিকাংশ স্বাস্থ্য সুরক্ষাই আসবে। শিশু, মহিলা ও বৃদ্ধ সহপরিবারের কেউ-ই যাতে এর আওতার বাইরে না থাকে, সেদিকে লক্ষ্য রাখা হবে। পরিবারেরলোকসংখ্যা ও বয়সের ক্ষেত্রে কোনও ঊর্ধ্বসীমা নেই। হাসপাতালে নিয়ে যাওয়ার আগে এবংহাসপাতালে চিকিৎসার পরবর্তী পর্যায়ের খরচও এর আওতায় থাকবে। বিমার প্রথম দিন থেকেইআগের সব শারীরিক সমস্যা এর আওতাভুক্ত হবে। হাসপাতালে নিয়ে যাওয়ার প্রতিটি ক্ষেত্রেপরিবহণ ভাতাও দেওয়া হবে। এই প্রকল্পের সুবিধা দেশের যে কোনও জায়গায়স্থানান্তরযোগ্য এবং সুবিধাপ্রপকরা দেশের যে কোনও সরকারি/বেসরকারি তালিকাভুক্তহাসপাতালে ক্যাশলেস সুবিধা গ্রহণ করতে পারবেন। আয়ুষ্মান ভারত হবে প্রাপ্য-ভিত্তিক প্রকল্প আর এইপ্রাপ্যতা বঞ্চনার মাপকাঠি অনুযায়ী স্থির করা হবে। গ্রামাঞ্চলে বসবাসের অবস্থা,পরিবারে ১৬ থেকে ৫৯ বছর বয়সের মধ্যে কোনও পুরুষ সদস্য না থাকা, প্রতিবন্ধী সদস্যথাকা তপশিলি জাতি/উপজাতি, ভূমিহীন পরিবার প্রভৃতি এর বিবেচনার মধ্যে থাকবে।শহরাঞ্চলে ১১টি পেশাগত শ্রেণী এই প্রকল্পে সুবিধা পাওয়ার যোগ্য বিবেচিত হবেন। খরচ নিয়ন্ত্রণে রাখতে প্যাকেজ হারে চিকিৎসার ব্যবস্থাহবে। সুবিধাপ্রাপকদের ক্ষেত্রে লেনদেন হবে ক্যাশলেস ও কাগজ বিহীন উপায়ে। আয়ুষ্মান ভারত প্রকল্পের অন্যতম প্রধান নীতি হ’লসহযোগিতামূলক যুক্তরাষ্ট্রীয়বাদ। সহ-সমন্বয়ের মাধ্যমে রাজ্যগুলিকে অংশীদার করারওসংস্থান আছে। রাজ্য সরকারগুলিকেও এই প্রকল্পকে ওপর-নীচ ও আড়াআড়ি – দু’ভাবেই এইপ্রকল্প সম্প্রসারণের সুযোগ দেওয়া হবে। কেন্দ্র ও রাজ্যের মধ্যে সমন্বয় বাড়াতে শীর্ষ স্তরেআয়ুষ্মান ভারত জাতীয় স্বাস্থ্য সুরক্ষা মিশন পর্ষদ গঠনের প্রস্তাব দেওয়া হয়েছে। এরপৌরহিত্য করবেন কেন্দ্রীয় স্বাস্থ্য ও পরিবার কল্যাণ মন্ত্রী। রাজ্যগুলিকে এই প্রকল্প রূপায়ণের জন্য রাজ্য স্বাস্থ্যসংস্থা এসএইচএ গঠন করতে হবে। জেলাস্তরেও এই প্রকল্প রূপায়ণের কাঠামো তৈরি করারপ্রয়োজন হবে। ……
মহানবমীতে মাসিদ্ধিদাত্রীর প্রতি প্রধানমন্ত্রীর প্রার্থনা

নয়াদিল্লি, ৪ অক্টোবর ২০২২ নবরাত্রির মহানবমীতে প্রধানমন্ত্রীশ্রী নরেন্দ্র মোদী মা সিদ্ধিদাত্রীর কাছে প্রার্থনা করেছেন। তিনি প্রত্যেকের জীবনেসাফল্য কামনা করেন। মা সিদ্ধিদাত্রীর প্রতি তাঁর স্তোত্রপাঠ শ্রী মোদী সকলের সঙ্গেভাগ করে নিয়েছেন। এক ট্যুইট বার্তায় প্রধানমন্ত্রী বলেছেন– “বিশ্বকর্তৃ বিশ্বভর্তৃ বিশ্বহর্তৃবিশ্বপ্রীতা। বিশ্বার্চিতা বিশ্বাতীতা সিদ্ধিদাত্রীনমস্তু তে।। নবরাত্রির মহানবমী মা সিদ্ধিদাত্রীরজন্য সমর্পিত। ওনার কৃপাবলে আপনারা সকলে কর্তব্যপথ অনুসরণ করার প্রেরণা পান, সেইসঙ্গেজীবনে সাফল্য এবং সমৃদ্ধিও লাভ করুন। আন্তরিক শুভকামনা!” /
ভারত ও ফ্রান্সের মধ্যে বিদ্যুৎক্ষেত্রে দক্ষতা ও বিদ্যুৎ সংরক্ষণের লক্ষ্যে স্বাক্ষরিত সমঝোতাপত্রে  কেন্দ্রীয় মন্ত্রিসভার অনুমোদন

ভারত ও ফ্রান্সের মধ্যে বিদ্যুৎক্ষেত্রে দক্ষতা অর্জন এবং বিদ্যুৎ সংরক্ষণের লক্ষ্যে স্বাক্ষরিত সমঝোতাপত্র বা মউ সম্পর্কে কেন্দ্রীয় মন্ত্রিসভাকে অবগত করা হয়েছে। নতুন দিল্লীতে প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৃহস্পতিবারের (৬ ডিসেম্বর) বৈঠকে এ বিষয়ে জানানো হয়। উল্লেখ করা যেতে পারে গত ১৭ই অক্টোবর এই সমঝোতাপত্র স্বাক্ষরিত হয়েছিল। বিজ্ঞান ও প্রযুক্তি সংক্রান্ত এই সমঝোতাপত্রে জ্ঞান আদান-প্রদান এবং প্রযুক্তিগত ক্ষেত্রে সহযোগিতার কথা উল্লেখ রয়েছে। আশা করা হচ্ছে, এই মউ স্বাক্ষরের ফলে বিদ্যুৎক্ষেত্রে দক্ষতা বৃদ্ধি এবং বিদ্যুৎ চাহিদা পূরণের সঙ্গে যুক্ত নীতি, কর্মসূচি এবং প্রযুক্তিগত তথ্য আদান-প্রদান ব্যবস্থাকে আরও এগিয়ে নিয়ে যাওয়া সম্ভব হবে। এই মউ স্বাক্ষরের ফলে, বিদ্যুৎক্ষেত্রে দক্ষতা অর্জনের বিষয়ে আরও সচেতনতা গড়ে উঠবে। বৈদ্যুতিন পরিবহণের ওপর বিশেষ নজর দিয়ে সুস্থায়ী গতিশীলতার উন্নয়নেও সমঝোতাপত্রটি গুরুত্বপূর্ণ ভূমিকা পালন করবে।
মালদ্বীপ সফরের আগে প্রধানমন্ত্রীর বিবৃতি

নিম্নলিখিত বক্তব্যটি মালদ্বীপ সফরের আগে প্রধানমন্ত্রী শ্রী নরেন্দ্র মোদীর বিবৃতি – “আমাদের ঘনিষ্ঠ বন্ধু প্রতিবেশী দেশ মালদ্বীপের রাষ্ট্রপতি পদে সম্মানীয় ইব্রাহিম মহম্মদ সোলির ঐতিহাসিক শপথ গ্রহণ অনুষ্ঠানে যোগ দিতে মালদ্বীপের রাজধানী মালে সফর উপলক্ষে আমি আনন্দিত। আমি তাঁর সাম্প্রতিক জয়ের জন্য রাষ্ট্রপতি পদে নির্বাচিত সোলিকে উষ্ণ অভিনন্দন জানাই। এই জয় গণতন্ত্র, আইনের শাসন ও উন্নত ভবিষ্যতের লক্ষ্যে মালদ্বীপবাসীর সামগ্রিক চাহিদার প্রতিফলন। ভারত ও মালদ্বীপের মধ্যে দৃঢ় অংশীদারিত্বের ভিত্তির ইতিহাস রয়েছে। দু’দেশের জনগণের মধ্যে মজবুত বাঁধন রয়েছে। তারা শান্তি ও উন্নতি চায়। আমার সরকারের লক্ষ্য – সামগ্রিক উন্নয়ন, ‘সবকা সাথ, সবকা বিকাশ’, আমাদের সব প্রতিবেশীদের জন্যও প্রযোজ্য। আমরা ভারতবাসী শান্তিপূর্ণ ও উন্নত মালদ্বীপ চাই। আমি উন্নয়নকে প্রধান্য দিয়ে, বিশেষ করে পরিকাঠামো, স্বাস্থ্য পরিষেবা, যোগাযোগ ও জনসংযোগের ওপর আমার সরকার ঘনিষ্ঠভাবে মালদ্বীপ সরকারের সঙ্গে কাজ করতে চায়, সে বিষয়টি শ্রী সোলির নেতৃত্বাধীন মালদ্বীপ সরকারের কাছে জানাবো। আমার এই সফর আমাদের দু’দেশের মধ্যে সহযোগিতা আরও মজবুত করে এক নতুন যুগের সূচনা করবে বলে আমি বিশ্বাস করি”।
তেলেগু চলচ্চিত্রের নায়ক কৃষ্ণা গারুর প্রয়াণে প্রধানমন্ত্রীর শোক প্রকাশ

নয়াদিল্লি, ১৫ নভেম্বর, ২০২২ প্রধানমন্ত্রী শ্রী নরেন্দ্র মোদী তেলেগু চলচ্চিত্রের নায়ক কৃষ্ণা গারুর প্রয়াণে গভীর শোক প্রকাশ করেছেন। প্রধানমন্ত্রী বলেছেন, কৃষ্ণা গারুর প্রয়াণে চলচ্চিত্র ও বিনোদন জগতের অপূরণীয় ক্ষতি হ’ল। এক ট্যুইট বার্তায় প্রধানমন্ত্রী বলেছেন, “কৃষ্ণা গারু ছিলেন একজন কিংবদন্তী অভিনেতা। তাঁর বিভিন্ন চরিত্রে অভিনয় ও আকর্ষণীয় ব্যক্তিত্বের জন্য তিনি মানুষের মন জয় করেছেন। তাঁর প্রয়াণে চলচ্চিত্র ও বিনোদন জগতের অপূরণীয় ক্ষতি হ’ল। শোকের এই মুহূর্তে @urstrulyMahesh সহ পরিবারের সকল সদস্যকে আমি সমবেদনা জানাই। ওঁ শান্তি”!
দিল্লিতে জাতীয় সমর শিক্ষার্থী বাহিনীর শোভাযাত্রায় প্রধানমন্ত্রী

প্রধানমন্ত্রী শ্রী নরেন্দ্র মোদী আজ দিল্লিতে জাতীয় সমর শিক্ষার্থী বাহিনীর (এনসিসি) শোভাযাত্রায় উপস্থিত ছিলেন। প্রধানমন্ত্রী, এনসিসি-র এই শোভাযাত্রায় বিভিন্ন শাখার ক্যাডেটদের মার্চ-পাস্ট প্রত্যক্ষ করেন এবং অভিবাদন গ্রহণ করেন। মৈত্রীভাবাপন্ন ও প্রতিবেশী দেশগুলির ক্যাডেটরাও এনসিসি-র এই শোভাযাত্রায় সামিল হয়। সাংস্কৃতিক অনুষ্ঠানের পাশাপাশি, এনসিসি ক্যাডেটরা প্রধানমন্ত্রীর সামনে দুঃসাহসিক ক্রীড়া, সঙ্গীত, ফলিত শিল্পকলা সহ বিভিন্ন ক্ষেত্রে নিজেদের দক্ষতা প্রদর্শন করেন। এনসিসি-র মেধাবী ও প্রতিভাসম্পন্ন ক্যাডেটদের প্রধানমন্ত্রী পুরস্কৃত করেন। এই উপলক্ষে এক সমাবেশে শ্রী মোদী বলেন, দেশের জন্য যুবসমাজের নিয়মানুবর্তিতা, একাগ্রতা ও নিষ্ঠার মানসিকতাগুলিকে আরও দৃঢ় করে তুলতে এনসিসি এক গুরুত্বপূর্ণ মঞ্চ। তিনি আরও বলেন, যুব সম্প্রদায়ের মধ্যে এ ধরনের মূল্যবোধ দেশের উন্নয়ন ও অগ্রগতিতে সহায়ক হবে। প্রধানমন্ত্রী ভারতকে বিশ্বের অন্যতম নবীন দেশ হিসেবে বর্ণনা করে বলেন, দেশের জনসংখ্যার ৬৫ শতাংশের বেশি মানুষ ৩৫ বছরের কম বয়সী। “আমরা এ নিয়ে গর্বিত তবে, আমাদের চিন্তাভাবনার ক্ষেত্রেও নবীন হওয়া প্রয়োজন” বলে প্রধানমন্ত্রী মন্তব্য করেন। তিনি বলেন, চিন্তাভাবনার ক্ষেত্রে নবীন হওয়ার অর্থ এই নয় যে, বিভিন্ন সমস্যার দ্রুত সমাধানসূত্র খুঁজে পেতে শ্লথ হওয়ার অবকাশ আছে। “আর এটাই হল নবীন মানসিকতার প্রত্যাশা এবং এটাই নবীন ভারতের মূল রূপ” বলে তিনি অভিমত প্রকাশ করেন। তিনি আরও বলেন, “পুরনো চ্যালেঞ্জগুলি মোকাবিলার সঙ্গে সঙ্গে আমরা বর্তমান বিষয়গুলির প্রয়োজনীয়তার বিষয়েও যত্নশীল হব, আমরা ভবিষ্যতে আমাদের প্রত্যাশাগুলি পূরণের লক্ষ্যে কাজ করব। তিনি বলেন, ভারত আজ তরুণ মানসিকতা ও উৎসাহ নিয়ে এগিয়ে চলেছে। “আজ ভারতের এক তরুণ মানসিকতা ও হৃদয় রয়েছে এবং এজন্যই এই ভারত সার্জিকাল স্ট্রাইক, এয়ার স্ট্রাইক ও জঙ্গি শিবিরগুলিতে সরাসরি আঘাত হানতে সক্ষম হয়েছে” বলে তিনি মন্তব্য করেন। প্রধানমন্ত্রী বলেন, তরুণ মানসিকতা এটাই চায়, সকলকে সঙ্গে নিয়ে এগিয়ে যেতে, একজনকেও পিছনে রেখে নয়। শ্রী মোদী বলেন, “এই মানসিকতা সম্বল করেই আমরা বোড়ো চুক্তি স্বাক্ষর করেছি, যেখানে সংশ্লিষ্ট সকল পক্ষের সঙ্গে আলোচনা করা হয়েছে ও চুক্তিও স্বাক্ষরিত হয়েছে।” উত্তর-পূর্বের উন্নয়নমূলক প্রচেষ্টাগুলির কথা উল্লেখ করে প্রধানমন্ত্রী বলেন, এই অঞ্চলের উন্নয়নের পাশাপাশি সংশ্লিষ্ট বিভিন্ন পক্ষকে সঙ্গে নিয়ে উদার মানসিকতা ও খোলা মনে আলোচনা শুরু হয়েছিল। এর পরিণতিই হল বোড়ো চুক্তি স্বাক্ষর। প্রধানমন্ত্রী বলেন, “এটাই নবীন ভারতের চিন্তাভাবনা। আমরা প্রত্যেককে সঙ্গে নিয়ে, প্রত্যেকের অগ্রগতি ঘটিয়ে এবং প্রত্যেকের আস্থা অর্জন করে দেশকে এগিয়ে নিয়ে চলেছি।” /
দরিদ্র থেকে দরিদ্রতর মানুষের ক্ষমতায়ণ এবং তাদের মর্যাদার সঙ্গে জীবনযাপন সুনিশ্চিত করাই সরকারের লক্ষ : প্রধানমন্ত্রী

প্রধানমন্ত্রী শ্রী নরেন্দ্র মোদী সৌদি আরবের রিয়াধে ফিউচার ইনভেস্টমেন্ট ইনিশিয়েটিভ ফোরামে মূল ভাষণ দিয়েছেন। প্রধানমন্ত্রী বলেছেন, তাঁর লক্ষ্যই হল দরিদ্র থেকে দরিদ্রতর মানুষের ক্ষমতায়ণ এবং তাদের মর্যাদার সঙ্গে জীবনযাপন সুনিশ্চিত করা। তিনি আরও বলেন, “আমি সর্বদাই একথা ভাবি যে ভারত কিভাবে বিশ্বের কল্যাণে অবদান রাখতে পারে।”শ্রী মোদী বলেন, ভারতে যেসমস্ত কর্মকান্ড চলছে তা বিশ্বব্যাপি উদ্যোগগুলিকে আরও মজবুত করবে। দৃষ্টান্ত স্বরূপ তিনি জানান, বিশ্ব থেকে যক্ষ্মা দূরীকরণের লক্ষ্য ২০৩০ সাল স্হির হলেও, ভারত ২০২৫ সালের মধ্যে এই রোগ চিরতরে নির্মূলকরণের অঙ্গিকার গ্রহণ করেছে। ভারত সাফল্য পেলেই অবশিষ্ট বিশ্ব স্বাস্হ্যকর হয়ে উঠবে বলেও তিনি অভিমত প্রকাশ করেন।
রোমে জি-২০ শীর্ষ সম্মেলনের ফাঁকে ইতালীর প্রধানমন্ত্রী মারিও দ্রাঘির সঙ্গে প্রধানমন্ত্রীর সাক্ষাৎ

প্রধানমন্ত্রী শ্রী নরেন্দ্র মোদী রোমে জি-২০ শীর্ষ সম্মেলনের ফাঁকে ইতালীর প্রধানমন্ত্রী মারিও দ্রাঘির সঙ্গে ২৯ অক্টোবর সাক্ষাৎ করেছেন। ব্যক্তিগত স্তরে এটি তাঁদের প্রথম সাক্ষাৎ। বিশ্বজুড়ে মহামারীর মধ্যে জি-২০ সম্মেলন সফলভাবে আয়োজন করার জন্য শ্রী মোদী মিঃ দ্রাঘিকে অভিনন্দন জানান। গ্লাসগোতে সিওপি-২৬ সম্মেলন আয়োজনে বৃটেনের সঙ্গে ইতালীও যুক্ত রয়েছে। জলবায়ু পরিবর্তনের ফলে উদ্ভুত চ্যালেঞ্জগুলি নিয়ে দুই নেতা আলাপ-আলোচনা করেছেন। এই সমস্যার সমাধানে আন্তর্জাতিক সম্প্রদায়কে একযোগে কাজ করার বিষয়ে তাঁরা সহমত পোষণ করেন। প্রধানমন্ত্রী জলবায়ু সমস্যার সমাধানে ভারতে যেসব উদ্যোগগুলি নেওয়া হয়েছে সেগুলির বিষয়ে জানিয়েছেন। উন্নত রাষ্ট্রগুলি জলবায়ু সমস্যার সমাধানে উন্নয়নশীল রাষ্ট্রগুলির বিভিন্ন প্রকল্পে আর্থিক সহায়তার যে অঙ্গীকার করেছিল তা যথাযথভাবে পালন না হওয়ায় শ্রী মোদী তাঁর উদ্বেগের কথা জানান। উভয় নেতা আফগানিস্তান এবং ভারত-প্রশান্ত মহাসাগরীয় অঞ্চল সহ সম্প্রতি ঘটে যাওয়া বিভিন্ন আর্ন্তজাতিক ও আঞ্চলিক বিষয়ে মতবিনিময় করেছেন। ভারত-ইউরোপীয় ইউনিয়নের বহুস্তরীয় সহযোগিতাকে আরও এগিয়ে নিয়ে যাওয়ার ক্ষেত্রে তাঁরা একসঙ্গে কাজ করার ইচ্ছা প্রকাশ করেন। দ্বিপাক্ষিক সম্পর্কে উভয় নেতা ২০২০ সালে ভারত-ইতালীর মধ্যে ভার্চুয়াল শীর্ষ সম্মেলনে গৃহীত সিদ্ধান্তগুলির বিষয়ে পর্যালোচনা করেন এবং ২০২০ থেকে ২০২৫ সালের মধ্যে অ্যাকশন প্লান অনুযায়ী কাজের অগ্রগতি খতিয়ে দেখেন। এই পরিকল্পনায় রাজনৈতিক, অর্থনৈতিক, বিজ্ঞান ও প্রযুক্তি এবং সাংস্কৃতিক বিভিন্ন দিক স্থান পেয়েছে। দুই নেতা উভয় দেশের মধ্যে বস্ত্রশিল্প, খাদ্য প্রক্রিয়াকরণ শিল্প, গাড়ি শিল্প এবং পুনর্নবীকরণযোগ্য জ্বালানী সহ বিভিন্ন ক্ষেত্রে ব্যবসা-বাণিজ্য ও বিনিয়োগের পরিমাণ আরও বৃদ্ধি করার ক্ষেত্রে তাঁদের অঙ্গীকার পুনর্ব্যক্ত করেন। পুনর্নবীকরণযোগ্য এবং পরিবেশ বান্ধব জ্বালানীর ক্ষেত্রে সহযোগিতায় গতি আনতে ভারত ও ইতালী একটি যৌথ বিবৃতি প্রকাশ করেছে। জ্বালানীর ব্যবহারের পরিবর্তনে কৌশলগত অংশীদারিত্ব এখানে ঘোষিত হয়েছে। এরমধ্যে রয়েছে : বৃহদকারে পরিবেশ বান্ধব জ্বালানী করিডর, স্মার্ট গ্রিডস, জ্বালানী সঞ্চয় ব্যবস্থাপনা, গ্যাস সরবরাহ, সুসংহত বর্জ্য ব্যবস্থাপনা (বর্জ্য থেকে সম্পদ), পরিবেশ বান্ধব হাইড্রোজেন জ্বালানী, জৈব জ্বালানীর ব্যবহার বাড়ানো। বৈঠকে বস্ত্র শিল্পে সহযোগিতার জন্য ভারত ও ইতালী একটি ইচ্ছাপত্রে স্বাক্ষর করেছে। শ্রী মোদী ইতালীর প্রধানমন্ত্রীকে সরকারি সফরে শীঘ্র ভারতে আসার আমন্ত্রণ জানিয়েছেন।
ভারত ও জার্মানির মধ্যে রেল ক্ষেত্রে স্বাক্ষরিত সমঝোতা পত্রে অনুমোদন কেন্দ্রীয় মন্ত্রিসভার

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভাকে রেল ক্ষেত্রে প্রযুক্তিগত সহায়তা দানের জন্য ভারতীয় রেলের ডিবি ইঞ্জিনিয়ারিং এবং জার্মানির জিএমডিএইচ কনসাল্টিং এর মধ্যে সমঝোতা পত্রের বিষয়ে জানান হয় ।চলতি বছরের ফেব্রুয়ারিতে এই সমঝোতা পএ স্বাক্ষরিত হয়েছিল। রেল ক্ষেত্রে প্রযুক্তিগত সহায়তা দানের জন্য এই সমঝোতা স্বাক্ষরের হলে ফ্রেইড করিডর ,সীমান্ত পরিবহন পারাপার ,স্বয়ংক্রিয় পরিবহন ব্যবস্থাপনা এবং পণ্য পরিবহনে সুবিধা হবে। যাত্রী পরিবহনের ক্ষেত্রেও সুবিধা মিলবে। পরিকাঠামো নির্মাণ ,রেল ব্যবস্থাপনার উন্নতিও সম্ভব হবে ।অত্যাধুনিক এবং প্রতিযোগিতা মূলক রেল সংস্থাও গড়ে তোলা সম্ভব হবে। পাশাপাশি রেল পরিচালনায় তথ্যপ্রযুক্তিগত সহায়তাদান, প্রশাসনিক কাজকর্ম ও বেসরকারি ট্রেন পরিচালনা ,মেইনটেনেন্স এর ক্ষেত্রে অনেক সুবিধা মিলবে। উল্লেখ্য, উচ্চ গতির ট্রেন চালানো ,নির্ধারিত রুটে ট্রেনের গতি বাড়ানো ,বিশ্বমানের রেলস্টেশন গড়ে তোলা, তৎপরতা ও দক্ষতার সঙ্গে ট্রেন পরিচালন ব্যবস্থাপনা ,পরিকাঠামোগত আধুনিকীকরণ সহ একাধিক ক্ষেত্রে উন্নতির জন্য ভারতীয় রেল বিভিন্ন দেশের সরকার এবং সেই দেশের জাতীয় রেলের সঙ্গে একাধিক চুক্তি স্বাক্ষর করেছে।
প্রধানমন্ত্রী গুজরাটে পিএমজেএওয়াই-এমএ যোজনা প্রকল্পে আয়ুষ্মান কার্ড বিতরণের সূচনা করবেন

নয়াদিল্লি, ১৬ অক্টোবর, ২০২২ প্রধানমন্ত্রী শ্রী নরেন্দ্র মোদী ভিডিও কনফারেন্সিং-এর মাধ্যমে ১৭ অক্টোবর বিকেল ৪টের সময় গুজরাটে পিএমজেএওয়াই-এমএ প্রকল্পে আয়ুষ্মান কার্ড বিতরণের সূচনা করবেন। গুজরাটের মুখ্যমন্ত্রী থাকাকালীন আর্থিকভাবে পিছিয়ে পড়া অসুস্থ ব্যক্তিদের চিকিৎসার জন্য শ্রী মোদী ২০১২ সালে মুখ্যমন্ত্রী অমৃতম (এমএ) প্রকল্পের সূচনা করেন। ২০১৪ সালে এমএ বা মা প্রকল্পের পরিধির বিস্তার ঘটানো হয়। সেই সময় যেসব পরিবারের বার্ষিক আয় ৪ লক্ষ টাকার মধ্যে তারা এই প্রকল্পের আওতায় আসেন। পরবর্তীতে এই প্রকল্পের নাম হয় মুখ্যমন্ত্রী অমৃতম বাৎসল্য যোজনা। সেই সময় প্রকল্পের সুযোগ যাতে আরো অনেকে পান, সেই উদ্যোগ নেওয়া হয়। এই প্রকল্পের সাফল্যে উৎসাহিত হয়ে ২০১৮ সালে শ্রী মোদী, আয়ুষ্মান ভারত প্রধানমন্ত্রী জন আরোগ্য যোজনা (এবি-পিএমজেএওয়াই)-র সূচনা করেন। এটি বিশ্বের বৃহত্তম স্বাস্থ্য বীমা প্রকল্প। এই প্রকল্পে যোগ দেবার ক্ষেত্রে পরিবারের সদস্য সংখ্যা বা বয়সের ঊর্ধ্বসীমা নেই। প্রাথমিক চিকিৎসা বা হাসপাতালে ভর্তি হয়ে চিকিৎসা౼ যেকোন চিকিৎসাতেই প্রত্যেক পরিবার ৫ লক্ষ টাকা পর্যন্ত বীমার সুবিধা পাবে। এবি-পিএমজেএওয়াই-এর সূচনার পর গুজরাটের “মা”/ ‘মুখ্যমন্ত্রী অমৃতম বাৎসল্য যোজনা[টিকে এই প্রকল্পের সঙ্গে যুক্ত করা হয়। ২০১৯ সালে প্রকল্পটির নাম হয় পিএমজেএওয়াই-এমএ প্রকল্প। মুখ্যমন্ত্রী অমৃতম বাৎসল্য এবং এবি-পিএমজেএওয়াই প্রকল্পের সুবিধাভোগীরা পিএমজেএওয়াই-এমএ কার্ড পাবেন। আগামীকাল প্রধানমন্ত্রী এই কার্ড বিতরণের সূচনা করবেন। অনলাইনে গ্রাহক পরিচিতি যাচাইয়ের পর (ই-কেওয়াইসি) জাতীয় স্বাস্থ্য কর্তৃপক্ষের প্যানেলভুক্ত সংস্থাগুলি গুজরাট জুড়ে সুবিধাভোগীদের বাড়িতে গিয়ে কার্ডটি পৌঁছে দেবে। ৫০ লক্ষ রঙিন আয়ুষ্মান কার্ড এরজন্য তৈরি করা হয়েছে।
তেলেঙ্গনা রাজ্যের প্রতিষ্ঠা দিবসে প্রধানমন্ত্রী রাজ্যবাসীকে শুভেচ্ছা জানিয়েছেন

প্রধানমন্ত্রী শ্রী নরেন্দ্র মোদী তেলেঙ্গানার প্রতিষ্ঠা দিবসে রাজ্যবাসীকে শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেছেন, “তেলেঙ্গানার প্রতিষ্ঠা দিবসে রাজ্যবাসীকে শুভেচ্ছা জানাই। এই রাজ্যের অনন্য সংস্কৃতি ও কঠোর পরিশ্রমী মানুষরা রাজ্যকে বিভিন্ন ক্ষেত্রে উৎকর্ষতার শীর্ষে নিয়ে গেছেন। তেলেঙ্গানার জনসাধারণের সুস্বাস্থ্য ও কল্যাণ কামনা করি।“
কমনওয়েলথ ক্রীড়া প্রতিযোগিতায় কুস্তিতে ৬২ কেজি বিভাগে স্বর্ণ পদক জয়ী সাক্ষী মালিক’কে প্রধানমন্ত্রীর অভিনন্দন

প্রধানমন্ত্রী শ্রী নরেন্দ্র মোদী বার্মিংহাম কমনওয়েলথ ক্রীড়া প্রতিযোগিতায় কুস্তিতে ৬২ কেজি বিভাগে স্বর্ণ পদক জয়ী সাক্ষী মালিক’কে অভিনন্দন জানিয়েছেন। এক ট্যুইট বার্তায় প্রধানমন্ত্রী বলেছেন, “বার্মিংহাম কমনওয়েলথ ক্রীড়া প্রতিযোগিতায় আমাদের খেলোয়াড়রা দেশকে গর্বিত করছেন। সাক্ষী মালিকের দুর্দান্ত ক্রীড়া নৈপুণ্যে আমি আনন্দিত। মর্যাদাপূর্ণ স্বর্ণ পদক জয়ের জন্য তাঁকে অভিনন্দন জানাই। প্রতিভার চালিকাশক্তি সাক্ষী অফুরান প্রাণশক্তির প্রতীক”।